Kukka

Kukka on Hiiumaa vallas Hiiumaa idaosas Läänemere rannikul Kukka lahe ääres asuv küla. Kuni 2017. aasta Eesti omavalitsuste haldusreformini kuulus küla Pühalepa valda.

Kukka piirneb põhjas Hiiessaare, läänes Lõbembe, lõunas Palade ja idas Kõlunõmme külaga.

 Nimi 
pisi|Kukka tuulik.
Küla on esmamainitud 1565. aastal kujul Kucku. 1609. aastal on seda mainitud kujul Kucku Wackan, 1688 Kuckaby ja Kukkuby, 1782 Kuckas ja 1798 Kukka. 

Küla nime päritolu pole teada. Paul Ariste toob võrdluseks soome sõnad kukku: kukun ('kerajas tipp') ja kukkula ('tipp, latv, klint, mägi, kõrgendik, küngas') ning eesti sõna "kukal".

 Loodus 
Kukkas asuvad Kukka sood hõlmav Kukka looduskaitseala, Kukka-Luhastu loodusala, Hiiumaa suurim rändrahn Kukka kivi ja Kukka põllukivi. Külas puuduvad looduslikud kõrgendikud, mis võiksid küla nime osas selgust anda.

Kukka lahe väikesaared jäävad Kõlunõmme küla alla.

 Elanike arv 
Kukkas elas 2011. aasta rahvaloenduse andmetel 11 inimest. Kõik olid eestlased.

 Elanike arv  Aasta50  195933  197026  197926  198925  200011  201127 201920 2021

Talud 
Kukka ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Ahinga  Remmelkoor 2  Andruse  Pilpak 3  Hunga  Mägi, Pajo 4  Jaagumatse  Edasi, Paljasmaa 5  Jõeniidi  Arro, Remmelkoor 6  Kopli  Paljasma 7  Kopli-Peedu  Laud 8  Kurisoo  Pilpak 9  Matselaasi  Nuga, Väärma 10  Miku  Hallika 11  Nuudi  Lõppe, Pannal 12  Peetri  Nukki 13  Pendi  Pruer 14  Rehelaasi  Heilo, Tikka 15  Simuna  Pail 16  Sõru  Mägi

 Ajalugu 
Kukka kuulus ajalooliselt Hiiu-Suuremõisa mõisa juurde. 16. sajandil oli Hiiumaal ka Kukka vakus. 1725–1726 Läänemaa adramaarevisjoni alusel oli külas 14 talu.

1835 asus külas 12 talu, elanikud said perekonnanimedeks: Ahingas (Ahhingas), Ahwe, Hein, Herma, Hunga, Jõhvik, Karme, Kurriso, Laud, Lukk, Mast, Pail, Pannal, Pilpak (Pillpak), Rebbo, Siek, Sukko, Sõrro, Särk, Treumann ja Veski (Weski).

1939 oli külas 16 talu.

 Taristu 
Küla läbib Palade–Kõlunõmme tee.

 Kultuur 
Kukkas asuvad Kukka tuulik ja Kukka lautrid.

Viited

Kategooria:Hiiumaa valla külad